รัฐมนตรีช่วยว่าการกระทรวงมหาดไทย ปิดศูนย์ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2563
รัฐมนตรีช่วยว่าการกระทรวงมหาดไทย ปิดศูนย์ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2563 นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานปิดศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2563 พร้อมแถลงสรุปผลการดำเนินงานช่วง 7 วันของการรณรงค์ “ขับรถมีน้ำใจ รักษาวินัยจราจร” ตั้งแต่วันที่ 27 ธันวาคม 2562 ถึงวันที่ 2 มกราคม 2563 พบว่าจำนวนของการเกิดอุบัติเหตุ /ผู้ได้รับบาดเจ็บ และผู้เสียชีวิตลดลงเมื่อเทียบกับปีที่ 2562 อย่างมีนัยยะสำคัญ ทั้งนี้ ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2563 จะยังคงประสานจังหวัดบูรณาการสร้างความปลอดภัยทางถนนอย่างต่อเนื่อง พร้อมกำชับจังหวัดถอดบทเรียนและวิเคราะห์ข้อมูลสถิติอุบัติเหตุทางถนน นำไปสู่การกำหนดมาตรการและแนวทางที่เหมาะสมกับสภาพปัญหาอุบัติเหตุทางถนนในแต่ละพื้นที่ ควบคู่กับการบังคับใช้กฎหมายจราจรอย่างเคร่งครัด รวมถึงประชาสัมพันธ์สร้างจิตสำนึกความปลอดภัยทางถนน เพื่อสร้างวัฒนธรรมความปลอดภัยทางถนนแก่ประชาชนและผู้ใช้รถใช้ถนนอย่างยั่งยืน เพื่อป้องกัน การเกิดอุบัติเหตุในช่วงเทศกาลสงกรานต์ที่จะถึงนี้ พร้อมกันนี้ ยังขอบคุณประชาชนที่ช่วยกันดูแลและให้ความร่วมมือกับภาครัฐ พร้อมขอบคุณเจ้าหน้าที่ทุกภาคส่วนที่ร่วมกันทำงาน เพื่อทำให้ทุกคนปลอดภัยและมีความสุขในช่วงเทศกาลอย่างดีที่สุดจากข้อมูลกระทรวงยุติธรรม ได้จับกุมผู้กระทำความผิดตามพระราชบัญญัติจราจรทางบก พ.ศ. 2522 มีจำนวนคดีที่ขึ้นอยู่กับการพิจารณาของศาลรวมทั้งสิ้น 25,376 คดี จำนวนคดีที่พิพากษาแล้วเสร็จรวม 24,786 คดี หรือคิดเป็นร้อยละ 98.46 จะเห็นได้ว่าจำนวนคดีที่ขึ้นสู่การพิจารณาของศาลมีจำนวนเพิ่มขึ้นจากปีที่ผ่านมา โดยข้อหาที่มีการกระทำความผิดสูงสุด 3 อันดับแรก ได้แก่ ขับรถขณะเมาสุรา 23 ,723 คน ขับรถโดยไม่มีใบอนุญาตจำนวน 3,878 คน และขับรถขณะเสพยาเสพติดจำนวน 344 คน